text: Demonstration mod besparelser 
  18 juni 2014 kl. 16.37
  I Fredericia går de i aften på gaden for at demonstrerer mod de tyve millioner kroner Socialudvalget i kommunen vil spare.
  I løbet af dagen har Kurt Hansen været i gang med tusch og skilte. Han er klar til kamp. Til kamp mod Socialudvalget i Fredericia Kommune. Som vi her på TV SYD i sidste uge kunne fortælle vil politikkerne i Fredericia spare 20 millioner kroner på hjælpen til de handicappede. Men det vil de pårørende ikke være med til.
  - Vi håber, at vi kan vise politikerne, at vi er utilfredse med det forslag, de har lagt på bordet, siger Kurt Hansen, der er far til en 43-årig spastiker.
  I eftermiddags var han i gang med et skilt med skriften ?Giv os et værdigt liv?. Det skriver han, fordi de pårørende frygter, at bliver besparelserne gennemført, så mister de handicappede i kommunen lige netop det.
  Udover pårørende til de handicappede vil også Kredsformanden for socialpædagogerne i Lillebælt være til stede.
  - Vi håber på, at vi sammen kan påvirke Socialudvalget og dermed byrådet i, at den her beslutning skal tages om, siger Hanne Ellegaard.
  I vores udsendelse klokken 19.30 snakker vi med Henning Due Lorentzen, formand for socialudvalget i Fredericia Kommune.
  